|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 9.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **Meet my friend** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje fizičkog izgleda. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije iskaze koji se odnose na izražavanje dopadanja i nedopadanja i reaguju na njih;  - izraze dopadanje i nedopadanje uz jednostavno obrazloženje;  - razumeju jednostavnije iskaze kojima se traži mišljenje i reaguju na njih;  - izražavaju mišljenje, slaganje/neslaganje i daju kratko obrazloženje;  - opišu ljude iz neposrednog okruženja služeći se naučenim pridevima. | | | |
| Međupredmetne  kompetencije: | saradnja, odgovorno učešće u demokratskom društvu, komunikacija, rad sa podacima i informacijama | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, rad na tekstu, auditivna, metoda pisanja, dijaloška | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 18. strana, 1 Vocabulary**  Učenici čitaju istaknute prideve:  *slim, fair, dark, short, long*  Zatim posmatraju slike u vežbanju i dopunjuju ih odgovarajućim rečima. Sledi usmena provera odgovora. Nastavnik pušta CD (audio-zapis 19), učenici ponavljaju reči vežbajući izgovor.  **IWB opcija:** Učenici dopisuju reči na interaktivnoj tabli i dodatno opisuju likove na slikama pridevima koji sami osmisle. | | | |
| **Glavni deo:**  (25 minuta) | **Speaking activity**  Nastavnik deli učenike u parove i učenici međusobno opisuju svog para. Nastavnik prati tok aktivnosti i pomaže kada je neophodno. Kada završe sa opisivanjem, jedan učenik ustaje i opisuje jednog učenika iz razreda, dok ostali pokušavaju da pogode na koga se odnosi opis. Nastavnik podstiče učenike da postave dodatna pitanja:  *Is he/ she chubby / thin?*  *Is he/ she tall/ short?*  *Has he/she got short/long hair?*  *Has he/she got curly/wavy/ straight hair?*  **Udžbenik 18. strana, 2 Listen**  Nastavnik upućuje učenike da će čuti dijalog između devojčice Marije i njenog prijatelja Simona. Učenici treba pažljivo da osmotre likove na fotografijama, kako bi kasnije dopisali njihova imena na osnovu slušanja. Nastavnik pušta CD (audio-zapis 20), učenici slušaju i dopisuju odgovore, sledi usmena provera odgovora.  **IWB opcija:** Učenici dodatno usmeno opisuju likove na fotografijama, a zatim čitaju transkript dijaloga po ulogama.  **Udžbenik 19. strana, 3 Read**  **A)** Nastavnik pokreće diskusiju pitajući učenike da li surfuju internetom i da li pišu i-mejlove. Ukoliko ne koriste i-mejl, nastavnik dopušta učenicima da opišu druga sredstva elektronske komunikacije koje koriste i navedu razloge za njihovo korišćenje. Nastavnik govori učenicima da će čuti i pročitati imejl koji devojčica piše svom prijatelju, a da će nakon toga zaokružiti tačnu izjavu od četiri ponuđene a-d. Učenici najpre čitaju ponuđene rečenice, a zatim slušaju CD (audio-zapis 21) i podvlače eventualne nepoznate reči, koje nastavnik kasnije objašnjava. Sledi usmena provera odgovora, a nastavnik zatim postavlja dodatna pitanja kojima proverava razumevanje pročitanog teksta:  *Why is Joanne writing to Donald?*  *Are Joanne and Nicki classmates?*  *What is Nicki’s surname?*  *What kind of clothes does Nicki wear?* itd.  **B)** Učenici u paru čitaju pitanja vezana za tekst i naizmenično odgovaraju na njih. Sledi usmeno izveštavanje uobičajeno.  **IWB opcija:** Učenici najpre daju usmene odgovore na pitanja vezana za tekst, a nastavnik klikom pored odgovarajućeg pitanja prikazuje tačan odgovor.  **4 Speak**  Učenici imaju zadatak da u paru postavljaju pitanja i odgovaraju, opisujući svog najboljeg druga ili drugaricu, služeći se prikazanim pitanjima u oblačiću. Nastavnik prati tok aktivnosti i pomaže kada je neophodno. Nekoliko učenika izvodi dijalog pred razredom i nastavnik ih pohvaljuje.  **5 Write**  **A)** Nastavnik upućuje učenika na tabelu u vežbanju i ističe redosled prideva u rečenici u zavisnosti od vrste prideva, a učenici zatim zapisuju rečenice sa pravilno poređanim pridevima. Sledi usmena provera odgovora.  **IWB opcija:** Nastavnik nakon usmenog izveštavanja prikazuje na interaktivnoj tabli tačne odgovore. | | | |
| **Završni deo:**  (15 minuta) | **5 Write**  **B)** Učenici imaju zadatak da ukratko pismeno opišu svog najboljeg druga ili drugaricu, poštujući početak svakog pasusa kako je prikazano u primerima u vežbanju: Fizički opis, karakterne osobine, zajedničke aktivnosti. Nastavnik prati tok aktivnosti i pomaže učenicima kada je neophodno. Učenici na kraju časa čitaju svoje sastave. Nastavnik pohvaljuje i daje konstruktivne predloge za ispravke, kada je neophodno.  **Domaćí zadatak:** Radna sveska Top Skills 1, 13. strana | | | |
| **Dodatna aktivnost:** | Učenici predlažu svoje omiljene poznate ličnosti iz sveta sporta, muzike, kulture ili filma. Nastavnik pronalazi fotografije odabranih ličnosti pomoću interneta i prikazuje ih, a učenici ih opisuju služeći se naučenim vokabularom. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |