|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To the Top Plus 2** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na pozdravljanje i predstavljanje. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:   * pozdrave i otpozdrave * predstave sebe i drugog koristeći jednostavnija jezička sredstva * razmene jednostavnije informacije lične prirode na temu porodice * formulišu jednostavnije iskaze koji se odnose na hronološko vreme. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna kompetencija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu, metoda praktičnih aktivnosti | | | |
| Nastavna sredstva: | udžbenik, tabla, CD, časovnik | | | |
| Korelacija sa drugim predmetima: | građansko vaspitanje, ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik pozdravlja učenike na početku časa i ukoliko ne poznaje učenike predstavlja se: *Hello! I’m…* Zatim postavlja pitanje učenicima *What’s your name? Have you got any brothers or sisters?* *Are you happy to be back to school again?* Nastavnik ukratko upoznaje učenike sa udžbenikom, njegovim sadržajem i strukturom, na primeru jedne nastavne teme i odgovara na eventualna pitanja učenika.  Takođe ukazuje na ***Wordlist*** na kraju udžbenika, koristan resurs za učenike.  Nastavnik takođe upoznaje učenike sa **kriterijumima ocenjivanja** i odgovara na eventualna pitanja učenika.  **IWB opcija\*:** Nastavnik koristi softver za interaktivnu tablu kako bi prikazao sadržaj udžbenika, zumirajući pojedine delove stranica, podstičući učenike da ih opišu. | | | |
| **Glavni deo:**  (30 minuta) | **Udžbenik 6. strana, Hello**  **1. What’s your name?**  **A)** Nastavnik pokazuje fotografije dece u udžbeniku i podstiče učenike da odgovore na pitanje ko su deca na slikama (glavni likovi u udžbeniku).  Nastavnik pušta CD (audio-zapis 2), učenici slušaju i prate tekst u udžbeniku. Nastavnik ponovo pušta audio-zapis, pauzirajući i podstičući učenike da ponove predstavljanja likova, vežbajući izgovor.  **IWB opcija:** Udžbenici su zatvoreni. Nastavnik prikazuje vežbanje pomoću interaktivne table, a zatim prekriva delove informacija o likovima (godine, imena...). Učenici imaju zadatak da usmeno dopune informacije koje nedostaju.  **B)** Nastavnik podstiče učenike da se i sami predstave, služeći se naučenim obrascem. Nastavnik pohvaljuje učenike i pomaže im povremeno sugestijama za bolji izgovor i upotrebu naučenih konstrukcija. Nastavnik postavlja dodatna pitanja učenicima tokom njihovog predstavljanja, kako bi dobio dodatne informacije, a učenici vežbali veštinu govora, a zatim ohrabruje i ostale učenike da postavljaju pitanja. Nekoliko učenika u paru predstavlja dijalog pred razredom.  **2 What’s the time?**  Nastavnik crta časovnik na tabli (ili prikazuje pravi časovnik većih dimenzija). Zatim crta skazaljke tako da velika pokazuje broj 12, a mala broj 2. Nastavnik postavlja učenicima pitanje *What’s the time?* a zatim prikazuje različite vreme i podstiče učenike da odgovore *half past…, a quarter to / past…, five, ten… to/past…* Nastavnik podseća učenike da u engleskom jeziku minuti prethode satima. Učenici zatim rade vežbanje u udžbeniku upisujući pored slika časovnika odgovarajuće slovo, tako da se iskazano vreme poklapa sa odgovarajućim časovnikom. Nastavnik pušta CD (audio-zapis 3), a učenici proveravaju odgovore.  **IWB opcija:** Nastavnik crta časovnike pomoću softvera na interaktivnoj tabli iprovera odgovora se vrši prikazom vežbanja na interaktivnoj tabli.  **Draw two clocks**  Učenici rade u paru. Svaki učenik u svesci crta dva prazna časovnika, bez skazaljki. Jedan učenik kaže prozvoljno vreme, a drugi ima zadatak da to vreme prikaže docrtavanjem skazaljki na svom satu. Nakon dva iskazana vremena, učenici menjaju uloge. Nastavnik prati tok aktivnosti i pomaže kada je neophodno, a zatim nekoliko učenika usmeno izlaže koliko je sati na njihovim časovnicima.  **Udžbenik 7. strana, 3 Family**  **A)** Nastavnik skreće učenicima pažnju na porodično stablo prikazano u vežbanju i objašnjava eventualne nepoznate reči. Učenici imaju nekoliko minuta da pročitaju tekst u oblačiću, a zatim ga u paru dopunjuju ponuđenim rečima. Nastavnik pušta CD (audio-zapis 4) kako bi učenici proverili odgovore, a zatim nekoliko učenika čita tekst glasno.  **IWB opcija:** Dopunjavanje reči koje nedostaju u tekstu vrši se na interaktivnoj tabli čime se proveravaju odgovori.  **B)** Nastavnik poziva jednog učenika da pred razredom demonstriraju aktivnost. Nastavnik i učenik međusobno postavljaju pitanja vezana za porodicu, služeći se prikazanim konstrukcijama. Učenici zatim u paru izvode prikazanu aktivnost, a nastavnik prati tok aktivnosti i pomaže kada je neophodno. | | | |
| **Završni deo:**  (5 минута) | Učenici imaju zadatak da ustanu i pretvaraju se da im je prvi dan u školi i da ne poznaju nikoga. Služeći se naučenim vokabularom, učenici imaju zadatak da prošetaju razredom, da se upoznaju, predstave sebe i odgovore na pitanja sagovornika. Nastavnik prati tok aktivnosti i pomaže kada je neophodno.  **Domaćí zadatak:** Radna sveska 4. strana vežbanja A i B  Za naredni čas učenici treba da ponesu fotografije članova svoje porodice i rođaka.  \*IWB (Interactive Whiteboard) – DVD sa softverom za interaktivnu tablu. | | | |
| **Dodatna aktivnost** | Nastavnik upoznaje učenike sa opcijama u sklopu CD-ROM-a za učenike. Na primeru nekoliko lekcija pokazuje kako učenici mogu samostalno kod kuće da vežbaju slušanje i čitanje obrađenih tekstova, da pretražuju rečnik, da kroz igrice uvežbavaju naučeno gradivo itd.  Primer vežbanja: | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |