|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 34.** | | ODELJENJE**:** | | DATUM**:** |
| Nastavna tema: | **Science matters** | | | |
| Nastavna jedinica: | **Look it up!** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na iskazivanje odluka, obećanja, planova, namera i predviđanja. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije iskaze koji se odnose na odluke, obećanja, planove, namere i predviđanja i reaguju na njih  - razmene jednostavnije iskaze u vezi sa odlukama, obećanjima, planovima, namerima i predviđanjima korišćenjem konstrukcija *going to* i *will*  - koriste frazalne glagole kada diskutuju o planovima za budućnost. | | | |
| Međupredmetne  kompetencije: | komunikacija, učenje, saradnja, odgovorno učešće u demokratskom društvu | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, dijaloška, dramske aktivnosti, demonstrativna | | | |
| Nastavna sredstva: | CD, udžbenik, tabla, rečnik | | | |
| Korelacija sa drugim predmetima: | biologija, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 50. strana, 1 Read**  **A)** Nastavnik uvodi učenike u temu pitanjima:  *Do you know what the word ‘squid’ means?*  *How can we find out what it means?*  Nastavnik uvodi reč *dictionary*  i kaže *Let’s look it up!* Nastavnik koristi rečnik da pronađe datu reč, a zatim poziva nekoliko učenika da preuzmu rečnik i pronađu još nekoliko reči. Nastavnik ističe fotografiju iznad teksta i pita učenike *What kind of animal is this?(a giant squid)*  Nastavnik pokazuje drugu fotografiju koja prati tekst i postavlja dodatna pitanja:  *Where are the children?*  *What are the children doing?* | | | |
| **Glavni deo:**  (30 minuta) | Nastavnik pušta CD (audio-zapis 19), učenici prate tekst i podvlače nepoznate reči, koje nastavnik zatim objašnjava. Nastavnik postavlja dodatna pitanja kojima proverava razumevanje pročitanog teksta:  *Who read about the giant squid in a book?*  *Does Nat like the photo of the giant squid?* itd.  Nastavnik deli učenike u grupe od po troje učenika i daje im dovoljno vremena da pripreme i odglume dijalog pred razredom.  **B)** Učenici u paru čitaju pitanja 1-6 i odgovaraju na njih. Sledi usmena provera odgovora.  **IWB opcija:** Nastavnik zumira fotografije koje prate tekst pomoću softvera za interaktivnu tablu, a provera odgovora se vrši na interaktivnoj tabli.  **Udžbenik, 51. strana, 2 Vocabulary**  Učenici čitaju rečenice 1-5, a ukoliko ima nepoznatih reči, nastavnik ih zapisuje na tabli i objašnjava. Učenici pokušavaju da pogode značenja frazalnih glagola i povezuju rečenice sa odgovarajućim definicijama glagola a-e. Sledi usmena provera odgovora. Ukoliko ima dovoljno vremena, nastavnik daje učenicima rečnik, kako bi date frazalne glagole pronašli u njemu.  **3 Grammar**  **A)** Nastavnik daje učenicima dovoljno vremena da prouče tabelu, a zatim diskutuje sa njima o upotrebi i građenju *going to*  konstrukcije. Učenici podvlače primere upotrebe *going to*  u tekstu, a zatim navode svoje rečenice sa primerima upotrebe ove konstrukcije. Učenici u paru čitaju rečenice 1-4, a zatim ih dopunjuju odgovarajućim konstrukcijama. Sledi usmena provera odgovora.  **B)** Nastavnik daje učenicima dovoljno vremena da prouče tabelu, a zatim diskutuje sa njima o upotrebi i građenju budućeg vremena pomoću *will*. Učenici podvlače primere upotrebe budućeg vremena u tekstu, a zatim navode svoje rečenice sa primerima upotrebe ove konstrkcije. Učenici u paru čitaju rečenice 1-5, a zatim ih povezuju sa odgovarajućim odgovorima. Sledi usmena provera odgovora.  **IWB opcija:** Nastavnik koristi interaktivnu tablu za proveru odgovora i dodatno prikazivanje odeljka Grammar reference.  **4 Listen**  Učenici čitaju pitanja i ponuđene odgovore, a zatim slušaju dijaloge sa CD-a (audio-zapis 20) i odgovaraju na pitanja na osnovu slušanja. Sledi usmeno izveštavanje.  **IWB opcija:** Nastavnik koristi interaktivnu tablu da prikaže transkript dijaloga, koji učenici čitaju po ulogama. | | | |
| **Završni deo:**  (8 minuta) | **5 Speak**  Nastavnik podstiče učenike da podele sa razredom svoje planove za vikend. Učenici u paru razgovaraju o svojim planovima za vikend služeći se ponuđenim konstrukcijama u oblačiću. Nastavnik prati tok aktivnosti i pomaže kada je neophodno. Nekoliko učenika izvodi dijalog pred razredom. Nastavnik pohvaljuje učenike.  **Domaćí zadatak:** Radna sveska 4b, 44. i 45. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |