|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 71.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **Feeling good** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja usvojenih u toku školske godine. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primenjuju jezičke sadržaje usvojene u toku školske godine  - poštuju pravila učtive komunikacije  - razumeju tekst pesme i dopune je, a zatim sami napišu pesmu. | | | |
| Međupredmetne  kompetencije: | digitalna, rad sa podacima i informacijama, rešavanje problema, učenje, komunikacija, saradnja | | | |
| Oblik rada: | frontalni, individualni, rad u grupi | | | |
| Nastavne metode: | igrolika nastava, dijaloška, IKT u nastavi, metoda pisanja | | | |
| Nastavna sredstva: | računar, PPT kviz | | | |
| Korelacija sa drugim predmetima: | informatika i računarstvo | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Udžbenik 98. strana**  Učenici opisuju fotografiju, a zatim u paru dopunjuju tekst pesme. Nastavnik pušta CD 3 (audio zapis 31), učenici proveravaju tačnost svojih odgovora, a zatim ponovo slušaju pesmu i pevaju je.  Nastavnik podstiče učenike na diskusiju pitanjem koja im je omiljena životinja i motiviše ih da daju svoje obrazloženje. | | | |
| **Glavni deo:**  (25 minuta) | Nastavnik poziva jednog učenika da učestvuje u kvizu ***Who Wants to Be a Millionaire?***  Nastavnik prikazuje PPT prezentaciju sa pitanjima, uz objašnjenje da učenik ima prava na tri pomoći:  Pola-Pola (Izdvajanje dva moguća tačna odgovora)  Pomoć prijatelja iz odeljenja  Pomoć publike (odeljenje glasa koji odgovor smatra tačnim)  Link do kviza: <http://www.tinyteflteacher.co.uk/teacher/IT/powerpoint/millionaire_verbs.ppt>  C:\Users\Maja\Desktop\Untitled.png  Nastavnik deli učenike u grupe. Učenici imaju zadatak da osmisle po 15 pitanja u svakoj grupi, kojima će postavljati pitanja vezana za gradivo obrađeno u toku školske godine.  Učenicima je dozvoljeno da koriste udžbenik, radnu svesku i svesku. Nastavnik podseća učenike da pitanja treba da budu gradirana od lakših ka težim i pomaže sugestijama kada je neophodno.  Nastavnik na kraju aktivnosti prikuplja pitanja svake grupe, koja će iskoristiti za naredni čas i kviz sačinjen od pitanja učenika. | | | |
| **Završni deo:**  (10 minuta) | Učenici igraju igru ***My name is.. and I want to be...***  Svaki učenik ima zadatak da odabere jedno zanimanje kojim bi voleo da se bavi. Učenici staju u red i prvi učenik kaže  *My name is Petar and I want to be an astronaut.*  Sledeći učenik ponavlja reči prethodnog učenika i navodi svoje ime i željeno zanimanje. Svaki naredni učenik treba da zapamti i ponovi sve što su prethodni učenici rekli, sve dok poslednji u redu ne ponovi sva imena i zanimanja učenika i biva nagrađen aplauzom.  **Dodatna aktivnost:** Učenici u manjim grupama pišu po jednu strofu o izabranoj životinji, po ugledu na drugu strofu pesme na 98. strani, izostavljajući naziv životinje. Grupe čitaju svoje stihove, a ostali učenici u razredu pokušavaju da pogode o kojoj je životinji reč. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |