|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 2.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Where are you from?** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na izražavanje sposobnosti i korišćenje reči i izraza vezanih za države, nacionalnosti i predmete u učionici. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - opišu radnje, sposobnosti i umeća koristeći nekoliko vezanih iskaza;  - razumeju jednostavnije izraze koji se odnose na posedovanje i pripadnost;  - formulišu jednostavnije iskaze koji se odnose na posedovanje i pripadnost:  - formulišu jednostavnije iskaze koji se odnose na predmete u učionici. | | | |
| Međupredmetne  kompetencije: | komunikacija, učenje, saradnja, odgovorno učešće u demokratskom društvu, digitalna kompetencija | | | |
| Oblik rada: | rad u grupi i u paru, frontalni, individualni | | | |
| Nastavne metode: | dijaloška, igrovne aktivnosti, demonstrativna | | | |
| Nastavna sredstva: | fotografije porodice i rođaka, udžbenik, CD, tabla, karta sveta | | | |
| Korelacija sa drugim predmetima: | srpski jezik i književnost, biologija, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik pita učenike koliko je sati, a zatim na tabli zapisuje 4 primera:  **02:30**  **10:45**  **6:10**  **7:55**  Učenici izlaze na tablu i zapisuju rečenice koliko je sati u datim primerima. Ostali učenici beleže u sveskama navedene primere. | | | |
| **Glavni deo:**  (35 minuta) | Nastavnik imenuje dan ili mesec, a učenici imaju zadatak da pojedinačno imenuju prethodni dan ili mesec. Postupak se ponavlja sa danima i mesecima koji slede nakon izgovorenog dana.  Učenici aktivnost nastavljaju u paru, a nastavnik prati tok aktivnosti i pohvaljuje učenike.  Nastavnik pokazuje učenicima nekoliko fotografija članova svoje porodice i rođaka i daje osnovne informacije o njima:  *This is my uncle. His name is Petar...*  Nastavnik odgovara na eventualna dodatna pitanja učenika, a zatim deli učenike u grupe od po četvoro. Učenici predstavljaju svoje članove porodice na fotografijama ostalim članovima grupe i odgovaraju na njihova pitanja. Kada svi učenici završe sa predstavljanjem u okviru grupe, učenici sve fotografije stave na sto okrenute licem na dole. Jedan učenika bira fotografiju, a zatim kaže ko je osoba na slici *This is ...’s aunt. Her name’s Emily.* Aktivnost se nastavlja dok svi učenici ne predstave osobe na slikama. nastavnik prati tok aktivnosti, pomaže kada je neophodno i pohvaljuje učenike.  **Udžbenik 7. strana, 4 Where are you from?**  Nastavnik prikazuje kartu sveta i pita učenike *Where are you from?* Nastavnik zatim pokazuje različite države, ohrabrujući učenike da ponove nacionalnosti naučene u prethodnom razredu. Nastavnik zapisuje na tabli odgovore učenika i ukazuje na države i nacionalnosti prikazane u udžbeniku i objašnjava eventualne nepoznate reči.  Učenici povezuju individualno države i nacionalnosti. Sledi usmena provera odgovora.  Nastavnik pušta CD (audio-zapis 5), učenici ponavljaju vežbajući izgovor.  **IWB opcija\*:** Učenici izlaze na tablu i povezuju države i nacionalnosti prikazane pomoću interaktivnog softvera.  **Udžbenik 8. strana, 5 Days and months**  **A)** Učenici imaju zadatak da dopune tabelu danima i mesecima, odgovarajućim redosledom. Sledi usmena provera odgovora, a nastavnik zatim pušta CD (audio-zapis 6) i učenici ponavljaju vežbajući izgovor.  **IWB opcija:** Provera odgovora se vrši na interaktivnoj tabli pomoću interaktivnog softvera.  **B)** Učenici su podeljeni u parove. nastavnik ukazuje na balončić sa dijalogom i podseća da pišemo *20 or 20th May,*  a izgovaramo *the twentieth of May.* Nastavnik podseća učenike i na upotrebu predloga:  *in + months*  *on + dates.*  Nastavnik postavlja pitanja iz dijaloga u vežbanju jednom učeniku, a zatim podstiče učenike da u paru vežbaju isti dijalog.  **6 What can you do?**  Nastavnik proverava imaju li učenici nepoznatih reči u vežbanju, a zatim objašnjava postupak vežbanja. Učenici rade u paru, postavljaju i odgovaraju na pitanja u vezi sa sposobnostima, koristeći *can* i *can’t* i date reči i izraze. Nekoliko učenika izvodi dijalog pred razredom. Ukoliko ima dovoljno vremena, nastavnik pita učenike šta njihpvi članovi porodice umeju, koristeći reči iz vežbanja.  **7 How many?**  Učenici imenuju predmete na slikama, a zatim imaju zadatak da ih prebroje i dopune rečenice konstrukcijom *There is / are* i odgovarajućim brojem. Sledi usmena provera odgovora.  **IWB opcija:** Provera odgovora se vrši na interaktivnoj tabli pomoću interaktivnog softvera tako što jedan učenika crta neki od predmeta u učionici, a drugi zapisuje rečenicu *There are 30 chairs in the classroom*. | | | |
| **Završni deo:**  (5 minuta) | Nastavnik deli učenike u parove. Učenici šetaju učionicom i u paru međusobno postavljaju pitanja i odgovaraju na njih u vezi sa predmetima u učionici: *How many chairs/ posters are there?* Nastavnik prati tok aktivnosti i pomaže kada je neophodno.  **Domaćí zadatak:** Radna sveska 4. strana vežbanje C i radna sveska 5. strana, sva vežbanja.  Učenici za sledeći čas treba da naprave i ponesu kartice sa poznatim ličnostima, njihovom fotografijom ili crtežom, imenom, godinama i naconalnošću.  \*IWB (Interactive Whiteboard) – DVD sa softverom za interaktivnu tablu. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |