|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 7.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **My room** | | | |
| Tip časa: | obrada | | | |
| Cilj časa: | Usvajanje i korišćenje jezičkih sadržaja koji se odnose na kuću i nameštaj. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavan tekst na temu dečje sobe;  - opišu sobu i nameštaj u njoj:  - postavljaju i odgovaraju na pitanja u vezi sa kućom i nameštajem;  - pismeno opišu svoj dom i sobu;  - poštuju pravila učtive komunikacije. | | | |
| Međupredmetne  kompetencije: | učenje, komunikacija, estetička, saradnja | | | |
| Oblik rada: | frontalni, individualni, rad u paru | | | |
| Nastavne metode: | igrovne aktivnosti, metoda pisanja, rad na tekstu, dijaloška, demonstrativna, auditivna, metoda crtanja | | | |
| Nastavna sredstva: | tabla, udžbenik, CD, To The Top Plus 2 Portfolio | | | |
| Korelacija sa drugim predmetima: | srpski jezik i književnost, tehnika i tehnologija, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik deli učenike u dva tima. Učenici stoje u dve kolone i imaju zadatak da za dva minuta na tabli napišu što više reči vezanih za nameštaj, ali tako da ne ponove reči koje je protivnički tim već napisao.  Pobednik je tim sa više napisanih jedinstvenih reči na kraju aktivnosti. | | | |
| **Glavni deo:**  (25 minuta) | **Udžbenik 14. strana, 1 Vocabulary**  Nastavnik ističe naslov lekcije i podstiče učenike da na osnovu naslova pogode o čemu će danas učiti. Učenici na osnovu slika usvajaju značenje reči, a nastavnik objašnjava nepoznate reči. Nastavnik pušta CD (audio-zapis 14), učenici ponavljaju vežbajući izgovor, a zatim zapisuju reči u svojim sveskama. Nastavnik podstiče diskusiju pitanjem  *Which of these things have you got in your bedroom?*  **2 Read**  **A)** Nastavnik pantomimom objašnjava učenicima značenje glagola *keep out*, a ukoliko učenici ne pogode, crta znak na tabli. Učenici na osnovu naslova i fotografije koja prati tekst pokušavaju da pogode sadržaj teksta. Nastavnik postavlja pitanje *Why do you think these teenagers may not want other people in their bedrooms?* Nastavnik podstiče učenike da podele svoja iskustva na ovu temu.  Nastavnik pušta CD (audio-zapis 15). Učenici prate tekst i podvlače nepoznate reči koje nastavnik kasnije objašnjava. Nastavnik postavlja dodatna pitanja vezana za tekst  *What has Kenny got in his room?*  *Where has he got all his books?*  *What does he do with his friends?*  *Do friends visit Chloe?* itd.  Nastavnik ističe značenja prideva *tidy* i *messy.* Nekoliko učenika čita delove teksta glasno.  **Udžbenik 15. strana**  **B)** Učenici u paru čitaju rečenice i dopunjuju ih odgovarajućim imenom na osnovu teksta. Sledi usmena provera odgovora.  **3 Grammar**  Nastavnik ističe tabelu u sklopu vežbanja i skreće učenicima pažnju na upotrebu *some/ any/no/every.* Nastavnik najpre podstiče učenike da na osnovu rečenica ispod tabele sami zaključe kada se koriste navedeni oblici, a zatim daje dodatna objašnjenja. Učenici u paru rade rečenice zaokružujući tačan odgovor, a zatim usmeno izveštavaju.  **IWB opcija:** Nastavnik dodatno prikazuje odeljak Grammar reference i provera odgovora se vrši zaokruživanjem tačnog odgovora na interaktivnoj tabli.  **4 Pronunciation**  Učenici imaju zadatak da slušanjem označe tačno mesto reči u tabeli, na osnovu izgovora. Nastavnik pušta CD (audio-zapis 16), pauzirajući zapis nakon svake reči kako bi učenici imali dovoljno vremena. Sledi usmena provera odgovora.  **IWB opcija:** Provera odgovora se vrši na interaktivnoj tabli. | | | |
| **Završni deo:**  (13 minuta) | **To the Top 2 Portfolio 17. strana**  Nastavnik deli učenicima kopije nastavnog listića iz To the Top 2 Portfolio. Učenici imaju zadatak da nacrtaju plan svoje sobe, označe rečima delove nameštaja u njoj i u nekoliko rečenica opišu svoje uobičajene aktivnosti u njoj. Nastavnik prati tok aktivnosti i pomaže kada je potrebno. Nekoliko učenika čita na kraju časa svoje sastave, a učenici zatim prave izložbu radova. Učenici šetaju i čitaju radove drugih učenika.  **Domaćí zadatak:** Radna sveska 1c, 10. i 11. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |