|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 6. | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 18.** | | ODELJENJE**:** | | DATUM**:** |
| Nastavna tema: | **Believe it or not** | | | |
| Nastavna jedinica: | **It’s a mystery!** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje osećanja i opisivanje događaja iz prošlosti korišćenjem *Past Simple* i *Past Progressive* i odgovarajućih veznika. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primene naučeno gradivo u opisivanju osećanja  - koriste konstrukcije koje se odnose na događaje u prošlosti  - poštuju pravila učtive komunikacije. | | | |
| Međupredmetne  kompetencije: | saradnja, učenje, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, metoda pisanja, dijaloška, demonstrativna, estetička, odgovorno učešće u demokratskom društvu | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 30. strana, 1 Vocabulary**  Nastavnik objašnjava da prikazane slike ilustruju prideve i podstiče učenike da pogode njihovo značenje. Nastavnik daje dodatna objašnjenja, a učenici zatim povezuju rečenice sa slikama. Nastavnik pušta CD (audio-zapis 31), a učenici proveravaju svoje odgovore. | | | |
| **Glavni deo:**  (25 minuta) | **Udžbenik 30. strana, 2 Read**  **A)** Nastavnik ističe naslov lekcije i upućuje učenike na sliku pored teksta, objašnjavajući da je u pitanju takmičenje za najbolju kratku priču i da je ova verovatno pobedila. Nastavnik podstiče diksusiju pitajući učenike kako se dečak na slici oseća (*frightened*), a zatim objašnjava nepoznate reči. Nastavnik pušta CD (audio-zapis 32), učenici čitaju tekst. Nastavnik postavlja dodatna pitanja:  *What was the weather like?*  *Whose was the violin?*  *What did Sam want to do with the violin?*  **B)** Učenici u paru čitaju rečenice 1-6 i zapisuju odgovore u sveskama. Sledi usmena provera odgovora uz obrazloženja učenika.  **IWB opcija:** Nastavnik zumira sliku pored teksta koju učenici opisuju, a kasnije prikazuje tekst i pušta audio-zapis, a provera odgovora pod B) radi se na interaktivnoj tabli.  **Udžbenik 31. strana, 3 Listen**  Nastavnik objašnjava učenicima da će čuti telefonski razgovor između žene i policajca i da treba da označe koje su izjave 1-8 tačne. Nastavnik pušta CD (audio-zapis 33), a zatim sledi usmena provera odgovora.  **IWB opcija:** Nastavnik prikazuje transkript dijaloga, koji učenici čitaju po ulogama.  **4 Speak**  Nastavnik deli učenike u parove i upućuje ih na 102. strani u udžbeniku. Učenici imaju zadatak da označe slike u stripu brojevima 1-6 kako bi redosled slika bio tačan. Nakon što poređaju slike, učenici prepričavaju strip u paru. Nekoliko učenika prepričava priču pred razredom.  **IWB opcija:** Nastavnik prikazuje strip pomoću interaktivne table.  **5 Write**  **A)** Nastavnik ističe savet za pisanje u okviru vežbanja i sa učenicima diskutuje o istaknutim veznicima, podstičući ih da sami daju svoje primere rečenica, gde će ih upotrebiti.  **1. i 2.** Učenici u paru čitaju pasuse i zaokružuju tačne odgovore. Sledi usmeno izveštavanje.  **IWB opcija:** Provera odgovora se vrši pomoću interaktivne table. | | | |
| **Završni deo:**  (13 minuta) | **B)** Nastavnik deli učenike u grupe od po troje**.** Učenici se vraćaju na strip sa 102. strane i najpre osmišljavaju adekvatan naslov, a zatim smišljaju i pišu priču, trudeći se da koriste savet iz prethodnog vežbanja, ali i Past Simple i Past Progressive.  Nastavnik prati tok aktivnosti i pomaže učenicima kada je neophodno. Predstavnici grupa čitaju svoje priče pred razredom. Nastavnik pohvaljuje učenike i daje konstruktivne sugestije u vezi sa najčešće uočenim greškama.  **Domaćí zadatak:** Radna sveska 25. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |