|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 67.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **A friend for life** | | | |
| Tip časa: | obrada | | | |
| Cilj časa: | Usvajanje jezičkih sadržaja na temu kućnih ljubimaca. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - pronalaze informacije informacija u tekstu o ljubimcima  - koriste naučene reči i izraze u opisivanju kućnih ljubimaca  - koriste različite oblike infinitiva i naučeni vokabular da govore i pišu o kućnim ljubimcima. | | | |
| Međupredmetne  kompetencije: | odgovoran odnos prema zdravlju, odgovorno učešće u demokratskom društvu, saradnja, učenje, komunikacija | | | |
| Oblik rada: | frontalni, individualni, rad u paru | | | |
| Nastavne metode: | dijaloška, diskusija, IKT u nastavi, rad na tekstu, metoda pisanja, auditivna | | | |
| Nastavna sredstva: | računar, internet, projektor, CD, udžbenik, tabla | | | |
| Korelacija sa drugim predmetima: | srpski jezik i književnost, fizičko i zdravstveno vaspitanje, ČOS, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nastavnik prikazuje video-zapis sa psom koji pomaže deci tokom terapije. Nakon odgledanog video zapisa, nastavnik pokreće diskusiju o odgledanom video-zapisu pitanjima o tome kako prikazani pas pomaže deci, koliko dugo je obučavan itd.  Link: <https://www.youtube.com/watch?v=tMfQGN8ZbYw>  C:\Users\Maja\Desktop\Hospital.png | | | |
| **Glavni deo:**  (25 minuta) | **Udžbenik 90. strana, 1 Read**  **A)** Nastavnik pita učenike *Can a pet be your friend?*  Nastavnik zapisuje nepoznate reči na tabli i objašnjava ih, a zatim daje učenicima dovoljno vremena da pročitaju rečenice a-d, kako bi ih kasnije povezali sa odgovarajućim pasusima u tekstu.  Nastavnik pušta CD 3 (audio-zapis 21). Učenici slušaju i prate tekst u svojim udžbenicima, a zatim povezuju rečenice sa pasusima. Sledi usmena provera odgovora, a zatim nastavnik postavlja pitanja u vezi sa tekstom.  *What can cheer you up after a bad day?*  *What can a pet teach a child?*  *What should you do before you get a pet? etc.*  Nekoliko učenika čita delove teksta.  **B)**  Učenici u paru čitaju rečenice vezane za tekst i označavaju ih kao tačne ili netačne (T/F). Sledi usmeno izveštavanje.  **IWB opcija:** Provera odgovora se vrši na interaktivnoj tabli.  **Udžbenik 91. strana, 2 Vocabulary**  Nastavnik najpre objašnjava imaju li učenici nepoznatih reči i ukoliko ih imaju, zapisuje ih na tabli i objašnjava. Učenici dopunjuju rečenice odgovarajućim rečima, a zatim čitaju svoje odgovore.  **IWB opcija:** Provera odgovora se vrši na interaktivnoj tabli.  **3 Grammar**  Nastavnik objašnjava razliku između *full infinitive* i *bare infinitive*, služeći se prikazanim primerima i podstičući učenike da navedu svoje primere.  Učenici u paru zaokružuju jednu od dve ponuđene reči, a zatim čitaju svoje odgovore obrazlažući ih.  **IWB opcija:** Provera odgovora se vrši na interaktivnoj tabli, a nastavnik prikazuje i odeljak *Grammar reference* za dodatne primere.  **4 Pronunciation**  Nastavnik objašnjava razliku u izgovoru između datih reči, a zatim pušta CD 3 (audio-zapis 23). Učenici slušaju i označavaju kojoj koloni na osnovu izgovora pripadaju dati primeri. Sledi usmeno izveštavanje.  **IWB opcija:** Provera odgovora se vrši na interaktivnoj tabli, a zatim učenici dopisuu još primera u obe kolone. | | | |
| **Završni deo:**  (10 minuta) | **5 Write**  Nastavnik pita učenike *Have you got a pet?* . Učenici aktivnost nastavljaju u paru tako što naizmenično postavljaju pitanja iz vežbanja, a zatim pišu kraći sastav na temu ljubimaca. Nastavnik prati tok aktivnosti i pomaže učenicima kada je neophodno. Nekoliko učenika čita svoje sastave pred razredom.  **Domaći zadatak:** Radna sveska 7c, 81. i 82. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |